Velika podrška britanske Vlade sprovođenju digitalne transformacije u Srbiji\nYou are at:Home»News»Velika podrška britanske Vlade sprovođenju digitalne transformacije u Srbiji\nBy Zoran Kovacevic on\t 28.8.2018 News\nDirektor Kancelarije za informacione tehnologije i elektronsku upravu Doc. dr Mihailo Jovanović i britanski ambasador, Nj.E. Denis Kif, predstavili su danas projekat „Digitalna transformacija u Srbiji” koji finansiraju Vlada Republike Srbije i Vlada Ujedinjenog Kraljevstva kroz Fond za dobru upravu (Good Governance Fund), a sprovodi Program Ujedinjenih nacija za razvoj (UNDP). Vlada Republike Srbije učestvuje u projektu sa više od 3,2 milion evra, dok je Vlada Velike Britanije donirala 2,1 miliona evra za unapređenje eUprave u Srbiji.\n„Projekat Digitalna transformacija u Srbiji jedan je od prvih koji je prošle godine inicirala Kancelarija za informacione tehnologije i elektronsku upravu, sa ciljem razvoja e-uprave i IT preduzetništva. Rezultati ovog projekta već se ogledaju u sprovođenju dva kruga prekvalifikacija za ukupno 800 polaznika. Iz prvog kruga od 100 polaznika već 30% rade kao programeri, a iz drugog kruga za 700 polaznika u toku je praksa nakon završetka obuke, ali se već 50 njih zaposlilo na programerskim poslovima.\nNajzad, od septembra pokrećemo i treći krug prekvalifikacija za 500 polaznika koji su u statusu zaposlenih. Takođe, rezultat ovog projekta ogleda se u pomoći domaćim kompanijama za dovođenje stranih stručnjaka za razvoj inovativnih proizvoda i\nrast IT startup-ova. Fond za dobru upravu britanske Vlade prepoznao je značaj ove inicijative Vlade Republike Srbije i donirao 2,1 milion evra dodatnih sredstava za digitalnu transformaciju u Republici Srbiji u različitim segmentima – počev od strategije razvoja e-uprave, preko razvoja infrastrukture eUprave, do novih elektronskih usluga za građane, privredu i državu. U tom smislu, zahvaljujemo se Fondu za dobru upravu i ambasadi Velike Britanije na značajnoj finansijskoj pomoći u realizaciji ovog projekta”, izjavio je Doc. dr Mihailo Jovanović, direktor Kancelarija za IT i eUpravu.\nOn je dodao da je u okviru ovog projekta prva konkretna aktivnost, finansirana iz podrške Fonda za dobru upravu, nabavka konsultantskih usluga za strategiju razvoja i koncept sekundarnog Državnog data centra, koji će biti izgrađen u Kragujevcu, a koji je Vlada Republike Srbije proglasila za projekat od značaja za Republiku Srbiju.\n„Ovom donacijom od 2,1 milion evra za projekat Digitalne transformacije u Srbiji, kao i ostalim donacijama koje smo dali za unapređenje eUprave u ukupnoj vrednosti od 5,2 miliona evra, britanska Vlada postaje najveći međunarodni donator u oblasti eUprave u Srbiji“, rekao je ambasador Kif i dodao da je Britanija spremna da podrži Srbiju u njenim reformskim prioritetima, u cilju stvaranja efikasnije i transparentnije javne uprave. Ambasador Kif je, kao dobre primere saradnje u oblasti eUprave, naveo servis „Bebo, dobro došla na svet” i projekat otvorenih podataka.\nProjekat „Digitalna transformacija u Srbiji” trajaće naredne tri godine i podeljen je u pet segmenata.\nPrva tri segmenta, koje finansira Velika Britanija iz Fonda za dobru upravu, obuhvataju podršku Kancelariji za IT i eUpravu u:\nSprovođenju Strategije razvoja e-uprave i podržavanju drugih institucija u primeni e-uprave;\nRazvoju infrastruktura eUprave, što obuhvata državnu IKT mrežu, Državni cloud, servisnu magistralu za razmenu podataka između institucija i državne portale – eUprava i Portal otvorenih podataka;\nUnapređenje servisa eUprave kroz saradnju sa profesionalnim udruženjima i krajnjim korisnicima.\nČetvrti segment, koji finansira Vlada Republike Srbije, obuhvata podršku sprovođenju aktivnosti iz planova ministarskog Saveta za IT i inovaciono preduzetništvo, Koordinacionog saveta za eUpravu i Saveta za kreativne industrije. Među aktivnostima koje se finansiraju u okviru ove komponente su prekvalifikacije u oblasti IT, koje se sprovode od 2017. godine, kao i pomoć domaćim kompanijama za dovođenje stranih stručnjaka za razvoj inovativnih proizvoda i rast startup-ova.\nPeti segment obuhvata podršku sprovođenju infrastrukturnih projekata veće vrednosti, koji se finansira iz sredstava Vlade Republike Srbije.


FIG “Join GfA Activities” kurs u Novom Sadu, 28. februar – 3. mart 2019. godine – Gimnastički savez Vojvodine\nObjavi admin 27 februara, 2019\nMeđunarodna gimnastička federacija (FIG) u saradnji sa Gimnastičkim savezom Srbije, organizuje seminar za Gimnastiku za sve (GfA) namenjen za gimnastičke saveze kojima je poznat koncept GfA, ali ne učestvuju na međunarodnim aktivnostima.\nKurs se održava u Novom Sadu, u Hotelu “Park”, od 28. februara do 3. marta 2019. godine. Na kurs je prijavljeno ukupno 26 osoba iz 14 zemalja iz Evrope i Afrike.\nKurs vode članovi FIG Tehničkog komiteta za GfA:\ngospođa Monika SISKOVA iz Slovačke, Potpredsednica FIG Tehničkog komiteta za GfA\ngospodin Araki TATSUO iz Japana, član FIG Tehničkog komiteta za GfA\nPročitajte i objavu FIG-e o kursu na FIG zvaničnoj internet prezentaciji:\nU Somboru, 30. marta 2019. godine u sali SK FIGURA, ulica Banatska 30, u vremenu od 14:00 – 19:00, održan je prvi licencni seminar za trenere Aerobne gimnastike. Seminar je bio obavezan za sve trenere Pročitaj više…


Obama se izvinio Avganistanu | Autonomija\nObama se izvinio Avganistanu\nAmerički predsednik Barak Obama poslao je danas pismo predsedniku Avganistana Hamidu Karzaiju, u kojem mu se izvinjava zbog spaljivanja primeraka Kurana u američkoj vojnoj bazi u Avganistanu.\nObama je poslao pismo izvinjenja jer je jedan američki vojnik spalio Kuran u Avganistanu\n„U pismu, koje je američki ambasador Rajan Kroker dostavio vlastima u Kabulu, predsednik je izrazio naše žaljenje i izvinjenje zbog incidenta u kome je verski materijal nenamerno spaljen u vazdušnoj bazi Bagram“, saopštio je portparol Bele kuće Tomi Vitor, prenose agencije.\n„Vama i avganistanskom narodu upućujem najiskrenije izvinjenje i želim da izrazim duboko žaljenje zbog incidenta“, navodi se u Obaminom pismu, prema saopštenju Karzaijeve kancelarije.\nPredsednik Obama u pismu obećava da će biti preduzeti adekvatni koraci kako se tako nešto ne bi ponovilo, uključujući pozivanje na odgovornost onih koji su krivi za incident, dodaje se u saopštenju iz Kabula.\nKarzai je članovima parlamenta rekao da je jedan američki oficir odgovoran za spaljivanje, koje je učinjeno „iz neznanja“, navela je njegova kancelarija.\nOrganizacija za islamsku saradnju (OIC) osudila je spaljivanje Kurana kao „akt protivan zajedničkim naporima te organizacije i međunarodne zajednice, uključujući američku vladu, u borbi protiv netolerancije i kao podsticanje verske mržnje“, preneo je AFP.\nGeneralni sekretar OIC Ekmeledin Ihsanoglu pozvao je nadležne vlasti da pokrenu brz i primeren disciplinarni postupak protiv onih koji su odgovorni za spaljivanje.\nIncident koji je dogodio u američkoj bazi Bagram, istočno od Kabula, izazvao je žestoke antiameričke proteste u Avganistanu, koji traju već treći dan i u kojima je ubijeno najmanje 12 demonstranata, kao i dva američka vojnika.\nU toku je istraga o tome kako je verski materijal iz biblioteke pritvorske jedinice pored baze Bagram spaljen na njenom smetlištu.\nNeimenovani američki zvaničnici, upoznati sa incidentom, rekli su da je vojska uklonila primerke Kurana, jer su ih zatvorenici koristili da bi razmenjivali ekstremističke poruke.\nAvganistan je duboko religiozna zemlja gde i manje uvrede na račun islama dovode do nasilnih protesta, a spaljivanje Kurana se smatra vređanjem Boga.


Oprema za komunikaciju za 36 gerontoloških centara u Srbiji Oprema za komunikaciju za 36 gerontoloških centara u Srbiji\nSkupom organizovanim uživo i putem interneta, svečano obeležena primopredaja 65 tablet računara, 36 ’pametnih’ (smart) televizora i prateće opreme, za 36 državnih gerontoloških centara u Srbiji.\nNa događaju u prostorijama Ujedinjenih nacija na Novom Beogradu učestvovali su Darija Kisić Tepavčević ministarka za rad, zapošljavanje, boračka i socijalna pitanja, Šenli Pinćoti, v.d. direktora misije Američke agencije za međunarodni razvoj (USAID) u Srbiji, Danijel Nikolić, pomoćnik generalnog sekretara Vlade Republike Srbije i Fransin Pikap, stalna predstavnica Programa Ujedinjenih nacija za razvoj (UNDP), dok su se direktori, zaposleni i korisnici gerontoloških centara uključili preko interneta, koristeći opremu koju su primili prošlog meseca.\nOve godine, Američka agencija za međunarodni razvoj (USAID) obeležava 20 godina partnerstva sa Srbijom. Od 2001. godine, USAID je uložio 882 miliona dolara namenjenih...


Povoljan monitor odličnih karakteristika - Domino Magazin\nNaslovna IT Povoljan monitor odličnih karakteristika\nPovoljan monitor odličnih karakteristika\nKompanija AOC poslednjih godina na domaćem tržištu uživa veoma veliku popularnost zahvaljujući odličnim, a veoma povoljnim monitorima. Modeli iz Value familije u ovom momentu su i najbolji izbor za većinu korisnika koji po prvi put kreću da se druže sa računarima, tačnije desktop mašinama, mada isti mogu biti i sasvim solidna rešenja za one malo zahtevnije kupce koji se bave obradom grafike i video sadržaja (ali ne na profesionalnom nivou). Jedan od njih je i monitor oznake E2250Swdak koji vam detaljnije predstavljamo u redovima koji slede.\nE2250Swdak je monitor dijagonale 21.5 inča koji kombinuje moderan dizajn i vrhunske radne karakteristike sa moćnim LED pozadinskim osvetljenjem. Baziran je na TN matrici poslednje generacije i ima odziv tečnih kristala od 5 ms, što je manje-više standard kod monitora u ovom cenovnom rangu. Opariše maksimalnom radnom rezolucijom od 1920×1080 piksela i u stanju je da ponudi sliku odlične detaljnosti i dosta verno reprodukovanih boja. Upravo zbog toga na njemu je moguće maksimalno uživati u najnovijim filmskim ostvarenjima i multimediji visoke definicije. Ipak, zbog nešto sporijeg odziva tečnih kristala nije baš neko sjajno rešenje za igranje modernih igrica, ali za neke naslove od pre par godina može da bude ok rešenje.\nKao što smo i očekivali izrada ovog monitora je gotovo besprekorna – proizvođač je koristio plastiku vrhunskog kvaliteta koja nije podložna habanjima, a ista se i lako održava što će posebno ceniti korisnici koji ne vole mnogo da se brinu o svojoj elektornici. U poređenju sa sličnim rešenjima na tržištu E2250Swdak monitor troši i do 40% manje energije zbog čega spada u kategoriju Eco rešenja, a ovaj model je specifičan i po tome što se isporučuje sa posebno osmišljenim OSD-jem preko koga je maksimalno jednostavno moguće upravljati svim njegovim funkcijama.\nPo pitanju konektivnosti E2250Swdak je za korak ispred konkurencije jer poseduje i D-SUB i DVI-D ulaze tako da se lako može povezati sa najrazličitijim PC i notebook mašinama. Kao što smo napomenuli cena mu je za ono što nudi izuzetno povoljna i upravo zbog nje je jako čest izbor krajnih korisnika, naročito onih koji su ograničeni budžetom.\nCena (sa PDV-om): 13.734,00 dinara


Drugi veliki razlog za davanje ovog predloga je pojava da organizacije koje su tek osnovane i iza sebe nemaju nijedanu aktivnost dobijaju nekoliko puta veća sredstva od organizacija koje rade godinama. Treći razlog je što se na konkursima pojavljuju i dobijaju novac NVO za čiju se aktivnost uopšte ne zna.Očigledno je da se radi o raspodeli sredstava po partijskim kriterijumima – što nije specifičnost samo naše sredine Zato predlažemo da se usvoji Pravilnik o finansiranju/sufinansiranju nevladinih organizacija sa preciznim kriterijumima za bodovanje koji bi onemogućili opisane i slične pojave.\nPrethodni sastav Komisije je predložio tekst oba dokumenta i mi ih dostavljamo kao prilog zahtevu. Predsedniku SO Odžaci Goranu Đakoviću smo prošle godine dostavili kompletnu dokumentaciju o tome kako je procedura finansiranja NVO rešena u opštini Bač i taj materijal Komisiji sada dostavljamo u elektronskoj formi jer nemamo više sredstava da štampamo obiman materijal. Mislimo da je model finansiranja u opštini Bač model kakav bi trebalo da usvoji i naša opština. Slične modele finansiranja imaju opštine Senta i Bačka Topola – gde se raspisuju dva paralelna konkursa : jedan za pokrivanje materijalnih troškova i drugi za po jedan projekat. U kriterijumima za bodovanje obavezno bi trebalo propisati i dužinu rada NVO, sa tim da se propiše da NVO ne može da dobije sredstva pre šest, devet ili dvanaest meseci od momenta registrovanja, i kriterijum za dodelu bodova ako su obezbeđena sredstva za sufinansiranje ( organizacijama koje obezbede sufinansirajući deo dodeliti određen broj bodova ) a da neobezbeđivanje sufinansirajućeg dela ne može biti kriterijum za odbacivanje konkursne prijave – kako se 2015. godine desilo Ekološkom pokretu Odžaka.\nPredlažemo da Komisija održi sastanak sa NVO, gde bi one iznele svoje viđenje o ovim predlozima.\nPredlažemo da Komisija ova pitanje razmotri što hitnije i predloge dostavi SO Odžaci kako bi mogli biti usvojeni do kraja 2015. – što bi omogućilo primenu usvojenih dokumenata odmah na početku 2016. godine.


Ima li kraja Partizanovim problemima? Nova povreda... - Sportske.net\nIma li kraja Partizanovim problemima? Nova povreda...\nIonako oslabljena ekipa Partizana večeras je, tokom meča sa Solnokom, doživela novi udarac. Nadajmo se, ipak, povoljnim vestima posle meča...\nFoto: BETAPHOTO/ABA liga/Krka/Danilo Kesic/DS\nPartizan nastavio niz, evropsko proleće ''pred vratima''!Partizan vodi, ''Grobari'' imaju svog novog heroja!Počinje rasplet - Partizan u borbi za "uknjižene" bodove (20.00)Malo je Srbiji jedan Dule Vujošević?Džikić pred Solnok: "Nema unapred upisanih bodova"\nPreneli smo već da ekipa Partizana večeras protiv Solnoka igra bez Branislava Ratkovice, Frenka Robinsona i znatno duže odsutnog Đorđa Majstorovića, a u finišu treće četvrtine ovog meča, dogodio im se još jedan peh.\nNaime, Vanja Marinković je prilikom jednog prodora pod košem rivala nagazio na stopalo Miloša Borisova i tom prilikom izvrnuo skočni zglob, posle čega je uz bolnu grimasu na licu izašao sa terena uz pomoć saigrača.\nNaredni dani pokazaće koliko je ova povreda ozbiljna, bio bi to zaista ogroman hendikep ukoliko bi i Marinković morao da pauzira, a treba podsetiti da je i kapiten Novica Veličković tokom ove sezone u više navrata igrao nedovoljno spreman.\nInače, posle tri četvrtine, rezultat je 55:50 za Partizan, dakle Solnok je u ovoj deonici uspeo da prepolovi prednost crno-belih iz prvog poluvremena kada je bilo 35:25 za domaće.\nDodajmo još i da je nedugo posle izlaska Marinkovića iz igre, priliku da debituje u FIBA Ligi šampiona dobio i mladi Slobodan Jovanović.


Norveška kripto-berza je izgubila slučaj protiv Nordea banke zbog zatvaranje bankovnog računa berze - Crypto Telegraf\nSturle Sunde je prvi put pokrenuo pravnu akciju protiv Nordea u decembru prošle godine, kada je Nordea zatvorio Bitmyntov račun zbog zabrinutosti za pranja novca i rizika finansiranja terorizma. Presuda okružnog suda u Oslu glasi:\n“Sud je, nakon globalne procene, bez sumnje da je rizik od pranja novca i transakcija jasno povećan trgovinom bitkoina, iako se bitkoin trgovanje sada u velikoj meri izvršava u legitimnim uslovima.”\nSud je utvrdio da “je jasno da taj rizik predstavlja objektivan razlog za banke da klijentima odbiju saradnju” po odredbi Zakona o finansijskim ugovorima. Sunde je rekao da je razočaran odlukom te da presuda suda “i u praksi” zabranjuje bitkoin trgovinu na celoj teritoriji Norveške. On tvrdi da berza nije kršila bilo koji zakon i planira žalbu na odluku suda.\nSud je posebno kritičan prema Sundevoj bezbedonosnoj praksi, ističući da je obavlja on sam. Ključna izjava je da “on veruje da zna kupce i ima osećaj u stomaku pomoću kog prepoznaje sumnjive uslove”. Sud je utvrdio da Sundeova intuicija, u kombinaciji sa korisničkim kontaktom i korišćenjem Wallet Explorer-a, nije dovoljna u održavanju rizika do stepena koji je banka spremna da prihvati.\nSunde je rekao da su finansijski troškovi ovog slučaja znatni, već su potrošili 1 milion kruna (124.000 dolara). Rekao je da sada razmišlja o prikupljanju sredstava za finansiranje žalbe. Na pitanje da li je suđenje vredelo novca, Sunde je odgovorio:\n“Do sada nije bilo, ali nadam se da će se to promeniti.”\nU aprilu je grupa čileanskih berzi tužila grupu banaka da de fakto zabranjuje kripto industriju u zemlji zatvaranjem njihovih računa. 25. aprila kripto-berza Buda pobedila je u čilinskom antimonopolskom sudu kako bi ponovno privremeno otvorila račune u Banca de Estado de Chile i Itau Corpbanca.\n← Voren Bafet: Nov arsenal uvreda na račun bitkoina\nDruga po veličini softver kompanija Oracle će nuditi blokčein proizvode →


Pevač ističe da je sramota što je pušten snimak na kom je pevačica, budući da joj je zabranjen ne samo ulazak u Srbiju, već i gostovanje u emisijama\nJadranka Barjaktarović, pevačica koja je karijeru započela u srpskoj prestonici, je prilikom mitinga DPS-a 2020. godine pevala „Ne može nam niko ništa, jači smo od Srbije“ i time izazvala gnev srpskog naroda.\nZbog ovog poteza, Barjaktarovićevoj je bio zabranjen ulazak u Srbiju, ali i gostovanje u brojnim emisijama, kao i učešće na festivalima. Međutim, čini se da se na ovaj skandal i zaboravilo, pa je u 19. maja, u četvrtak veče emitovana repriza emisije „Luda narodna noć" u kojoj je između ostalih, gošća bila i crnogorska pevačica.\nPevač Aca Lukas, koji već mesecima ratuje sa Oliverom Kovačević i Draganom Bujoševićem, priznaje da ga ovo uopšte ne iznenađuje.\nJadranka ponovo provocira Srbiju! "Hladna, drska, bezobrazna - ma jok, samo ima štit za budale"\n- Ništa tu nije čudno, kada je u pitanju čuveni dvojac RTS-a Bujoševic – Kovačević. Opšte je poznato da je uređivačka politika koju sprovodi Kovačevićeva uglavnom veoma perfidno i poluprikriveno nastrojena protiv svoje zemlje i naroda, što se može videt iz priloženog. Ne toliko zbog Jadranke i njenih stavova, koji su na kraju krajeva njeno pravo, nego zbog samog čina da je dotična pevačica dovedena na Javni servis, najvažniju medijsku ustanovu i televiziju ove zemlje - ispričao je Lukas za Hype i dodao:\n- Jadranka je svojim postupkom pokazala šta misli o zemlji na čijoj televiziji sada gostuje, a amin za to je dobila upravo od gore pomenutnog dvojca Kovačević - Bujošević, što je skandalozno - poručio je folker, i dodao:\n- Nije bitna Jadranka, koliko je bitno da se zapitamo kada će kraj antidržavnom, protivnarodnom, destruktivnom i najviše izdajničkom dvojcu. Njih definitivno treba skloniti sa ovako važnih i bitnih funkcija jer je potpuno besmisleno da javno glasilo, i to najbitnije u zemlji, zbog ovo dvoje probisveta i korumpiranih prevaranata bude taoc njihovih mentora iz inostranstva okrenut protiv svog naroda, u čijoj službi treba da bude jer ih taj isti narod na kraju krajeva plaća.\nJadranka Barjaktarović pevačica Estrada rts prozivka Javni servis Aca Lukas ne može nam niko ništa jači smo od Srbije miting


Biljana Stojković: Ne bih potpisala nezavisnost Kosova, nisam da Srbija udje u NATO\nBeta 18. marta 2022. 13:55\nPročitala sam svako slovo Ustava jer je važno da se svaki predsednik drži onoga što piše u Ustavu, a dobro znamo da to nisu ingerencije koje je preuzeo, odnosno oduzeo od institucija Aleksandar Vučić, kazala je profesorka Biljana Stojković, kandidatkinja koalicije „Moramo“ za predsednika Srbije.\nGovoreći o ustavnim ingerencijama predsednka države, Stojković je u intervjuu za Novi magazin precizirala da ukoliko pobedi, neće biti vrhovna komandantkinja vojske Srbije.\n„U Ustavu ne piše da je predsednik vrhovni komandant, osim u ratnoj situaciji“, navela je.\nIstakla je da će kao predsednica poštovati sekularnost države i da će kod patrijarha ići samo iz ličnih razloga.\n„Kao pojedinac, mogu ići kod patrijarha za svoje lične probleme i ličnu motivaciju, ali za predsednika to je nedopustivo, protivustavno delovanje“, ocenila je Stojković.\nKandidatkinja koalicije „Moramo“ kazala je da aktuelnoj vlasti pitanje Kosova stalno tinja, „iako su isti ljudi bili na vlasti i kada je potpisan Kumanovski sporazum i Briselski sporazum“.\n„U Briselskom sporazumu piše da su elementi državnosti Srbije na Kosovu u stvari izgubljeni. Tamo nema sudstva i policije nad kojima Srbija ima ingerencije ni energetske politike koju vodi Srbija. Ti važni atributi državnosti poništeni su kroz Briselski sporazum. Ovaj režim radi sve da se izgube elementi državnosti Srbije na Kosovu s jedne strane, a s druge strane igra na emociju kako bi to pitanje održavalo u javnosti“, kazala je profesorka Stojković.\nNa pitanje Novog magazina da li bi kao predsednica potpisala nezavisnost Kosova odgovorila je odrečno jer „kao predsednica, ako se držim Ustava, to ne bih mogla da uradim“.\n„Važno je da se ovo pitanje razreši na referendumu, ali tek nakon što se sva pitanja vezana za Kosovo otvore i javno i otvoreno debatuju na javnim servisima i svim medijima. Kosovsko pitanje će moći da se otvori na pravi način tek kad ovaj režim ode sa vlasti“, kazala je.\nPo njenim rečima, aktuelni režim se bavi teritorijom, a ne bavi se ljudima koji su srpske nacionalnosti i drugim manjinskim grupama na Kosovu, „ne bavi se pitanjima nacionalnog identiteta na Kosovu, a tu svakako spadaju kulturna dobra i institucije“.\n„Ovom režimu je sve drugo važnije od pitanja ljudi i ljudskih prava i to mora da se promeni, moramo da obrnemo pitanje Kosova koje se neće oslanjati na teritoriju nego na gradjane, njihov život i, konačno, identitetska pitanja“, kazala je Stojković.\nNaglasila je da je za eventualni ulazak Srbije u NATO neophodan referendum, ali tek posle ozbiljne javne debate u kojoj bi se gradjanima objasnile sve prednosti i mane takve odluke.\n„Nisam za članstvo Srbije ni u jednom vojnom savezu, medjutim to nije odlučujuće, ne može predsednik o tome da odluči sam. To je pitanje za široki društveni konsenzus, za referendum, ali nakon što se to pitanje vrlo jasno elaborira u javnosti, objasne gradjanima i prednosti i mane učlanjenja Srbije u NATO, da se izbaci karta na koju režim igra, a to su emocije gradjana spram NATO i bombardovanja“, objasnila je Stojković.\nOcenila je da je napad Rusije na Ukrajinu agresija koja je dovela do humanitarne katastrofe, a kada je reč o sankcijama Rusiji kazala je da i Srbija mora da prati svoje interese kao i većina evropskih zemalja koje su energetski zavisne od te zemlje.\nDodala je da bi Srbija trebalo da ide ka Evropskoj uniji i da na tom putu mora da uskladi i svoju spoljnu politiku.\nKandidatkinja koalicije „Moramo“ istakla je da se zalaže za priznavanje istopolnih zajednica, za „apsolutno jednaka prava, uključujući pravo na imovinu, brak i decu“.


Svi u Banoviće, Sarajevo šampion\nPREMIJER LIGA Lider s Koševa uoči gostovanja Tuzla Cityju\nBordo tim od jučer boravi u Tuzli, gdje je odrađen i posljednji trening\nAtmosfera u i oko bordo svlačionice je odlična\nLider bh. elite s Koševa tri kola prije kraja premijerligaške sezone ima priliku da u današnjem duelu s Tuzla Cityjem, koji je na programu u Banovićima (17 sati), osigura šestu titulu prvaka.\nPrema MOZZART kladionici, izabranici Husrefa Musemića favoriti su u ovom meču. Kvota na pobjedu Sarajeva iznosi 1,70, na remi 3,45, dok se na trijumf Tuzle nudi kvota od 5,00.\n- Pokušat ćemo da u predstojećoj utakmici, ako je moguće, riješimo pitanje prvaka. Ako ne, onda u narednoj na našem Olimpijskom stadionu “Asim Ferhatović Hase” (Zvijezda 09, 18. maj, 17 sati – op. a.). Imamo dva-tri igrača koji ne mogu nastupiti zbog povreda i kartona - rekao je šef stručnog štaba Sarajeva Husref Musemić.\nPored odranije povrijeđenog Selmira Pidre, zbog kartona je van stroja Emir Halilović, a Milošu Stanojeviću jučer je u Kliničkom centru Univerziteta u Sarajevu uspješno operisano lijevo oko nakon udarca laktom, koji je dobio protiv Širokog Brijega.\n- Vjerovatno ćemo morati i osvježiti nekoliko igrača tako da će biti četiri-pet promjena u ekipi. Atmosfera je dobra, brzo se igra, ritam je ubitačan i zbog toga moramo rotirati igrače – dodao je Musemić.\nBordo tim od jučer boravi u Tuzli, gdje je odrađen i posljednji trening uoči današnjeg meča u Banovićima, za koji konkuriraju Kovačević, Dizdarević, Dupovac, Šofranac, Mujakić, Lazić, Kurdić, Bekić, Crepulja, Mustafić, Rahmanović, Šišić, Kapić, Resić, Tatar, Velkoski, Kruz i Handžić.\nUdruženje navijača FK Sarajevo “Horde zla” ovog puta nije u mogućnosti organizirati prijevoz za navijače.\n- Molimo vas da se na vrijeme organizirate te da u što većem broju podržimo naš klub u osvajanju titule. Svi u Banoviće, Sarajevo šampion. Okupljanje navijača uoči gostujuće utakmice u Banovićima je ispred stadiona "Asim Ferhatović Hase" od 13 sati, a polazak je planiran za 13.30 sati. Svi po titulu, svi u Banoviće - saopćeno je iz Udruženja navijača FK Sarajevo “Horde zla”.\nKrkljanac počeo već na Malti: Nervoza se širi na sve strane\nPolicija ga zatekla kako nožem buši gume na Peugeotu


KK Dunav na korak od Kupa Radivoja Koraća\nčetvrtak, 12 decembar 2019 18:03\nKošarkaši Dunava iz Starih Banovaca u četvrtfinalu drugog stepena Kupa Srbije pobedili su u Staroj Pazovi OKK Beograd sa 71:70 i sada ih samo pobeda u polufinalnoj utakmici deli od učešća na finalnom turniru Kupa Radivoja Koraća.\nsreda, 11 decembar 2019 17:00\nU četvrtak u 12 časova održaće se javna licitacija za zakup pijačnih tezgi i betonskog prostora u našoj opštini.\nsreda, 11 decembar 2019 15:15\nŠalteri u poštama u našoj opštini od danas su ponovo otvoreni za rad sa građanima, nakon višednevne obustave rada usled štrajka radnika Pošte Srbije koji još uvek traje.\nPrema izjavama predstavnika radnika koji štrajkuju, oko dve trećine zaposlenih u celoj zemlji i dalje je u štrajku i oni neće odustati od svojih zahteva za uvećanjem plata i poboljšanjem uslova rada.\nU derbiju Superlige Jedinstvo dočekuje TENT\nutorak, 10 decembar 2019 20:20\nOdbojkašice Jedinstva u sredu će u Staroj Pazovi dočekati Obrenovački TENT u derbiju ovogodišnje Superlige.\nHumanitarna predstava za malog Veljka\nPromocija knjige Radeta Milojevića u biblioteci


Tači je naglasio da partnerstvo sa SAD-om i EU treba da se nastavi dodajući da taj trenutak treba iskoristiti za Kosovo kako bi se dobila podrška za viznu liberalizaciju i članstvo u međunarodnim organizacijama.\n- Poruke svih svetskih lidera u Minhenu u vezi sa Kosovom bile su da se održi partnerstvo Kosova sa EU, NATO-om i posebno sa SAD-om. Ovo partnerstvo se održava samo odgovornim ponašanjem, izgradnjom građanske demokratije, produbljivanjem reformi i korektnim delovanjem sa svim našim susedima. Ohrabruje me ono što smo ovde razgovarali o Kosovu na sastancima sa svim ličnostima, uključujući i one koji su u procesu priznavanja nezavisnosti Kosova - rekao je Tači, prenosi "Kosovo onlajn".\nHoti sa Grenelom i Rikerom o normalizaciji odnosa sa Beogradom\nGovoreći o zahtevu da se sporazum Kosova i Srbije postigne što je pre moguće, Tači je naglasio da je Kosovo blagosloveno što je interes SAD ponovo fokusiran na Kosovo, kao i pažnja Donalda Trampa, Majka Pompea i Ričarda Grenela.\n- Sa svima sa kojima sam razgovarao u Minhenu, rečeno mi je da je potrebno povećati odgovornost i spektar političke saranje sa SAD-om kako bi se postigla finalizacija sporazuma između Kosova i Srbije, što podrazumeva uzajamno priznavanje - rekao je Tači i dodao da " šansu treba iskoristiti”.\n- Ako je iskoristimo, dobićemo decenije ekonomskog razvoja, ako je ne iskoristimo ostaćemo povređeni i izolovani od međunarodne zajednice, bez ekonomskih, političkih, diplomatskih koristi, novih priznanja ili članstva u međunarodnim organizacijama - naglasio je kosovski predsednik.\nRekao je da će iz Minhena otputovati u Brisel, gde će prisustvovati prvom sastanku lidera Evropske unije sa liderima Zapadnog Balkana.\n- Kosovo će biti predstavljeno i razgovaraće se o daljim koracima, kako o liberalizaciji viznog režima, tako i o mogućnostima za bližu saradnju sa svima - rekao je Tači.\nNa kraju je naglasio da put Kosova ka evrointegracijama treba da bude u koordinaciji sa SAD i Evropskom unijom.\n- Liberalizacija viznog režima trebalo bi da se dogodi i ni pod kojim uslovima ne bi se trebali gubiti izgledi za članstvo u INTERPOL-u ili Unesko-u. Bez koordinacije sa Vašingtonom i Briselom, Kosovo je ozbiljno ugroženo u procesu dobijanja vizne liberalizacije i članstva u međunarodnim organizacijama - zaključio je Tači.\nTači: Priština ima vodeću ulogu u dijalogu sa Beogradom


Toyota kao moderni Ned Lud nikako ne želi da se odrekne SUS motora - Auto Republika\nReuters je preko vikenda objavio vest da je iz kompanije Toyota Motor stiglo saopštenje u kom se navodi da će najveći proizvođač vozila iz Japana istražiti mogućnost iznalaženja održivog i ekološki podobnog goriva koje bi sagorevali SUS motori, a što se odonsi i na vodonik, ali i na sintetitčka goriva poreklom iz biomase.\nUz Toyotu, saopštenje su na trkačkoj stazi Okajama u zapadnom delu zemlje, potpisali i organi uprave sledećih društava: Mazda Motor Corp, Subaru Corp, Yamaha Motor i Kawasaki Heavy Industries. Reći ćemo i da se na ovaj stazi takmiči Toyota, koja je na poprište izvela svoj vodonični automobil.\nPosebna je zanimljivost to što se za volanom Toyotinog vozila koje sagoreva vodonik, pored ostalih kompanijskih vozača, nalazi i izvršni direktor industrijskog giganta, Akio Tojoda lično.\nSama konverzija motora s unutrašnjim sagorevanjem na alternativna rešenja koja podrazumevaju upotrebu ekološki podobnih goriva kakav je vodonik na primer, jeste tehnološki izazovan proces, ali bi tako nešto omogućilo kompanijama da nastave da u životu održavaju više decenija stvarane lance nabavke, zahvaljujući čemu je aktivno na stotine hiljada radnih mesta, koja su inače ugrožena s dolaskom električnih vozila.\nProizvođači automobila ubrzavaju aktivnosti u vezi razvoja električnih vozila, pa je tako i sama Toyota prinuđena da se prikloni trendu, paralelno sa pooštravanjem lokalnih zakona osmišljenih da doprinesu redukciji ugljeničnih emisija. Podsetićemo da Japan teži tome da postane ugljenično neutralna država do 2050. godine, i u tom duhu promoviše upotrebu vodonika kao energenta.\nU poslovnom planu Toyote piše da će se na tržištu do 2025. godine naći 15 EV modela, i da će kompanija tokom naredne decenije izvdojiti sumu od 13,5 milijardi američkih dolara kako bi proširila proizvodne kapacitete vezane za baterijska električna vozila. Istovremeno, Japanci iz ove kompanije nastavljaju i da se bave vozilima koja kao pogonsko gorivo koriste vodonik.\ntags: alternativna goriva japanski proizvođači sintetitčka goriva iz biomase toyota vodonik\nprevious Tesla dostigao brojku od 30 hiljada superpunjača na globalnom nivou\nnext Citroen bi da udvostruči prodaju u Latinskoj Americi


Sektor Mihajlovićke dobro prošao kod Evropske komisije | Mondo Portal\nMihajloviceva Sektor transporta u Srbiji uskladjen sa EU\n26. januar, 21:58\nSektor Mihajlovićke dobro prošao kod Evropske komisije 0 Podeli Podeli na facebook Podeli na twitter Podeli na viber Pošalji na mail\nSrbija 02.06.2019. / 16:03 16:07\nSektor Mihajlovićke dobro prošao kod Evropske komisije\nIzvor Tanjug 02.06.2019. / 16:03 16:07\nGodišnji izveštaj Evropske komisije o napretku za 2019. pokazao da Srbija dobro napreduje u oblasti transporta, i da je od prethodnog izveštaja zabeležen napredak, posebno u reformi železnice.\nMinistarka građevinarstva, saobraćaja i infrastrukture, prof. dr Zorana Mihajlović kaže da je iako su druge teme u izveštaju Evropske komisije o napretku Srbije pomalo u senci kosovskog pitanja, priznat je napredak koji je učinjen u različitim oblastima transporta, pre svega u železnici, ali i u drumskom, vodnom i vazdušnom saobraćaju.\nProblemi samo kod umrežavanja\nKad je reč o pregovaračkom poglavlju 21 - Transevropske mreže, koje pored transporta pokriva i oblasti energetike i telekomunikacija, izveštaj EK konstatuje da je Srbija umereno pripremljena. Srbija aktivno učestvuje u Agendi povezivanja zapadnobalkanske šestorke, a ostvaren je i dalji napredak u sprovođenju reformi u vezi sa povezivanjem i nastavljeno usklađivanje zakonodavsta u oblasti interoperabilnosti.\n"To pokazuje da smo iskoristili period od prethodnog izveštaja za sprovođenje reformi i da smo se kao zemlja dodatno približili najvišim evropskim standardima u ovoj oblasti, na čemu ćemo nastaviti da radimo", rekla je Mihajlovićeva.\nPotredsednica Vlade navodi da se u izveštaju ocenjuje da je transportna politika jedna od oblasti u kojima Srbija već sada ima dobar nivo pripremljenosti za članstvo u EU.\nU saopštenju iz kabineta Mihajlovićeva kaže se da se u izveštaju EK, između ostalog, navodi da je u 2018. Srbija usvojila nove zakone o železnici, o bezbednosti u železničkom saobraćaja i interoperabilnosti železničkog sistema, čime je ostvaren visok nivo usklađenosti sa regulativom EU na uspostavljanju jedinstvenog evropskog železničkog područja.\nU drumskom transportu usklađenost se ocenjuje kao zadovoljavajuća, uz konstataciju da su zakoni u oblasti prevoza tereta i prevoza putnika u drumskom saobraćaju usklađeni sa propisima EU, kao i da su u nekoliko oblasti domaći propisi dodatno usklađeni s evropskim.\nMihajlović: Izgrađen je veličanstven autoput (FOTO)\nVisok nivo usklađenosti sa propisima EU prisutan je u propisima koji se odnose na unutrašnju plovidbu u vodnom saobraćaju. Naglašava se da su rečni informacioni servisi (RIS) operativni i visoko interoperabilni sa sistemima država članica EU i unapređeni postavljanjem sistema za navigaciju na Dunavu.\nVesić odgovara na kritike ministarke Mihajlović\nU vazdušnom saobraćaju, Srbija ima dobar nivo usklađenosti sa propisima EU. Značajan napredak ostvaren je u primeni Sporazuma o uspostavljanju evropskog vazduhoplovnog područja, a propisi u oblasti bezbednosti u vazdušnom saobraćaju dodatno su usklađeni sa evropskim.\nS obzirom da je Beograd izabran za sedište Sekretarijata Transportne zajednice, od Srbije se očekuje da nastavi da podršku kako bi se osigurali uslovi za nesmetano funkcionisanje, navedeno je u saopštenju iz kabineta potpredsednice Vlade i ministarke građevinarstva, saobraćaja i infrastrukture.\nzorana mihajlović Saobraćaj infrastruktura evropska komisija srbija u eu EU\nUpravo gledate Molitveni hod podrške narodu u Crnoj Gori 1 Info video Pre 11 h Vernici SPC sa sveštenstvom danas su išli u litiju od Zemunskog parka ka Hramu Svetog Dimitrija. Podrška vernicima i...\nUpravo gledate Godina pacova dočekana je i u Beogradu 4 Info video 24.01.2020. Uz vatromet i tradicionalnu muziku dočekana je večeras na Kalemegdanu Kineska Nova godina - godina pacova, a počeo...\nUpravo gledate "Tamo daleko" odzvanjalo centrom Beograda 8 Info video 24.01.2020. U organizaciji Studentskog kluba Pravnog fakulteta u Beogradu održan novi protest u znak podrške i solidarnosti sa...\nUpravo gledate "Grenel podržava početak gradnje autoputa Niš-Priština" 2 Info video 24.01.2020. Predsednik Privredne komore Srbije Marko Čadež rekao je da specijalni američki izaslanik za Kosovo Ričard Grenel...\nUpravo gledate Užas u centru Beograda: Ubio se ispred Skupštine 5 Info video 23.01.2020. Muškarac izvršio samoubistvo ispred doma Narodne skupštine u centru Beograda. Prvi snimci mesta tragedije.\nUpravo gledate Vučić položio venac u centru Jad Vašem 7 Info video 23.01.2020. Predsednik Srbije Aleksandar Vučić položio je danas venac u spomen žrtvama Holokausta u Memorijalnom centru "Jad...\nUpravo gledate Grenel kod Kurtija - "Ubrzava stvari"? 0 Info video 23.01.2020. Specijalni izaslanik američkog predsednika i ambasador SAD u Nemačkoj Ričard Grenel sastao se sa mandatarom za...\nUpravo gledate Trampov izaslanik stigao na Kosovo: Želimo progres kroz ekonomski razvoj 0 Info video 22.01.2020. Specijalni izaslanik američkog predsednika i ambasador SAD u Nemačkoj Ričard Grenel poručio po dolasku u Prištinu:...\nUpravo gledate Srpska zastava u Jerusalimu: Vučić sa svetskim liderima 13 Info video 22.01.2020. Svečanoj večeri u Jerusalimu, koju je organizovao izraelski predsednik, prisustvovalo je oko 40 svetskih lidera.\nVučić za Juronjuz: Sit sam pridika zbog Moskve i Pekinga!\nTramp ponovo preti: Carine za automobile iz EU, ako se ne dogovorimo


Hyundai ix20 1.4 vs Peugeot Bipper Tepee 1.4 - AutoManijak\nPOČETNA strana :: poređenje :: Hyundai ix20 1.4 vs Peugeot Bipper Tepee 1.4\n2010. - Proizvodnja 2007. -\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju multi-namensko vozilo i koriste oblik karoserije monovolumen sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Hyundai, 4-cilindrični agregat sa 16 ventila i 90ks , dok je drugi 4-cilindrični agregat sa 8 ventila i 75ks koji potpisuje Peugeot.\nČinjenica da je Hyundai dostavljen na Euro NCAP (European New Car Assessment Programme) testiranje, za razliku od konkurenta, moramo posmatrati kao ogromnu prednost, jer tih 5 zvezdica za bezbednost mogu da spasu nečiji život. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju multi-namensko vozilo, što u principu znači dobru poziciju kada je u pitanju bezbednost, ali nam to ne pomaže preterano da se odlučimo za jedno od njih. Nasuprot tome, kada je u pitanju težina vozila čiji uticaj nije zanemarljiv, francuski automobil nudi marginalnu razliku od 1% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, korejski automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Stvari se nastavljaju u istom smeru, jer Hyundai ostavlja konkurenta u oblaku prašine, nametnuvši se na taj način svakom entuzijasti. Da stvari budu još bolje, pritom čak troši i manje goriva! Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Hyundai. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, iz baze od 12.000+ različitih četvorotočkaša.


MPRR: Počelo uklanjanje leševa uginule živine koja danima pluta Bojanom - Montenegro magazin\nMPRR: Počelo uklanjanje leševa uginule živine koja danima pluta Bojanom\n– Čišćenje i sanacija ovog ozbiljnog prekograničnog ekološkog problema trajala je do noći, a nastaviće se odmah ujutro. Obzirom na uočenu količinu kesa koje se nalaze uzvodno uz obalu Bojane, na potezu od ušća do naselja Rače, procjenjuje se da će za sakupljanje svog tog otpada trebati više dana – navode u Ministarstvu poljoprivrede.\nU akciji uklanjanja životinjskog otpada, osim predstavnika Ministarstva i Uprave za bezbjednost hrane, učestvovali su i pripadnici Granične policije i Direktorata za vanredne situacije – Službe zaštite i spašavanja.\n– Pod nadzorom veterinarskog inspektora danas prikupljen životinjski otpad je neškodljivo uništen, što je izvršila ovlašćena veterinarska ambulanta u saradnji sa kumunalnom službom – ističu u Ministarstvu.\nPodsjećamo da su reagujući na prijavu građana da se značajna količina ugunulih kokošaka ponovo u posljednjih sedmicu dana pojavila u Bojani, predstavnici Ministarstva poljoprivrede i Uprave za bezbjednost hrane danas boravili na Bojani, u cilju hitnog rješavanja ovog problema i sprječavanja negativnih posljedica po životnu sredinu i građane.\n– Sve ukazuje da je riječ o prekograničnom problemu koji se mora rješavati u komunikaciji sa nadležnim službama u Albaniji, kako se ovakvi ekološki incidenti koji ne priliče zemljama sa aspiracijama da budu članice EU, ne bi više ponavljali – navode u Ministarstvu poljoprivrede i ruralnog razvoja.


Pjongjang zaštitu vidi jedino u nuklearnom oružju - 07.09.2017, Sputnik Srbija\nPjongjang zaštitu vidi jedino u nuklearnom oružju\nPredsednik Rusije Vladimir Putin smatra da je povećanje vojne histerije u vezi sa Severnom Korejom kontraproduktivno. 07.09.2017, Sputnik Srbija\n08:16 07.09.2017 (Osveženo: 09:29 07.09.2017)\n© Sputnik / Evgeniя Novoženina / Uđi u foto-galerijuVladimir Putin na istočnom ekonomskom forumu\nPredsednik Rusije Vladimir Putin smatra da je povećanje vojne histerije u vezi sa Severnom Korejom kontraproduktivno.\nDaleki istok će postati najvažniji logistički centar na svetu\n7 Septembar 2017, 07:19\n„Nemoguće ih je uplašiti“, rekao je Putin i dodao da se kao podsticaj za zamrzavanje svog programa Severnoj Koreji nudi mogućnost ukidanja sankcija. Ali bezbednosni rizici, prema stanovništu Pjongjanga, prevazilaze njegovu eventualnu ekonomsku dobit.\n„Mi im govorimo da nećemo nametnuti sankcije što znači da ćete živeti bolje, imati više novca i ukusniju hranu na stolu, bolju odeću, ali sledeći korak, misle oni, jeste poziv na groblje. A oni nikad neće pristati na to“, rekao je Putin.\nPjongjang u nuklearnom oružju vidi jedinstvenu zaštitu i neće ga se odreći.\nRuski predsednik je pozvao da se Severna Koreja uključi u zajedničke projekte kako bi se smanjila napetost na poluostrvu.\nAbe: Rusija i Japan treba da stave tačku i zaključe mirovni sporazum\n7 Septembar 2017, 08:37\n„Severna Koreja treba postepeno da se uključuje u regionalnu saradnju, Rusija ima neke konkretne predloge koji su svima poznati, a koji bi uključivali zajedničku železničku mrežu koja bi povezala Transibirsku i Korejsku železnicu kroz Severnu Koreju“, rekao je Putin.\nTakođe, kako je dodao, može se raditi i na razvoju infrastrukture za transport gasa, kao i severnokorejskih luka.\n„Pitali ste da li se treba brinuti povodom nastale situacije i može li se nastaviti sa investiranjem. Na oba pitanja odgovaram sa: ’Da‘“, rekao je Putin.\n„Treba se brinuti, kako se ne brinuti, ako takvu napetost vidimo ovde u regionu, ali treba nastaviti sa investicijama, jer ako prestanete sa radom na ekonomskom planu u regionu, situacija će biti samo gora.“\nSeverni morski put će postati novi „Put svile“\n7 Septembar 2017, 07:38\nOn je naveo da vidi želju administracije američkog predsednika Donalda Trampa da smiri situaciju na severoistoku Azije.\nKada se govori o rešenju problema Severne Koreje, Putin očekuje da će u Vašingtonu pobediti zdrav razum.\nPredsednik Južne Koreje Mun Džae In pozvao je Rusiju da nastavi pritisak sankcijama na Severnu Koreju. Međutim, on je siguran da kriza može da bude rešena samo mirnim putem.\nIstočni ekonomski forum u Vladivostoku se održava treći put, ove godine 6. i 7. septembra. Među gostima foruma su i premijer Japana Šinzo Abe i predsednik Južne Koreje Mun Džae In.


Mi zavodimo sankcije Rusiji, a Putin se skija s Lukašenkom u Sočiju | Novine Toronto\nČeški list "Hospodarske novini" kaže da EU sankcije uopšte ne brinu Moskvu, dok "rasprava oko vakcine Sputnik V pokazuje da Rusija želi da još više pojača neizvesnost u kojoj Evropljani žive u pandemiji i unese podelu među članica EU".\nPraški medij ljutito i razočarano zaključuje da "u vreme dok su ministri EU donosili odluku o sankcijama, Putin se skijao s vođom Belorusije Lukašenkom u Sočiju".\nŠpanski list "Vangvardija" međutim upozorava da i "Rusi konja za trku imaju jer je šef diplomatije Sergej Lavrov jasno zapretio da će prekinuti odnose s Evropskom unijom, ako bi Brisel žešće pogodio temeljne sektore ruske privrede".\nEU je prvom primenom mehanizma globalne odbrane ljudskih prava i građanskih sloboda, slično američkom "Magnicki zakonu", juče u odluci o sankcijama Moskvi stavila do znanja da u svetskoj politici želi da brani i ovaploćuje evropske vrednosti sloboda, prava, humanosti i demokratije.\nFrancuski dnevnik "Figaro" s tim u vezi prenosi mišljenje "diplomata u EU" da su sankcije "politički potrebne jer dozvoljavaju da određeni režimi ne ostanu nekažnjeni, a da njihove žrtve mogu da kažu da negde postoji pravda".\nNajzad, među članicama Unije ima zemalja koje uporno krše temeljne vrednosti i odredbe temeljnog akta EU, "Sporazuma iz Lisabona", i to zasad bez ikakvih posledica, primećuju koimentatori u EU.


Bosna i Hercegovina: Ima li uopšte alternative za termoelektranu Tuzla?\nNedavni sastanak zemalja jugoistoka Evrope sa kineskim premijerom je bila prilika da i evropski mediji pišu o velikoj potrebi ulaganja u te zemlje, ali i o zabrinutosti jer to čine Kinezi. Međutim, tu ima i mnogo nesporazuma – na svim stranama.\nVerovatno niko iz inostranstva ne treba da objašnjava stanovnicima Tuzle i čitave Bosne i Hercegovine šta je ta termoelektrana uradila sa prirodom. To nije samo ekološka katastrofa, te se graniči sa ekološkom apokalipsom: od kako je 1963. počela sa radom tamo je sagorelo na desetine miliona tona razmerno nekvalitetnog lignita iz rudnika Banovići, Gračanica i Bukinje. Elektrana je svoju šljaku prepunu teških metala i drugih otrova natrpala praktično svuda gde je mogla na toj nekad plodnoj zemlji. Kiša taj otrov odnosi i u vodu, a upravo je termoelektrana Tuzla dobrim delom “zaslužna” što je čitava Bosna i Hercegovina na vrhu lestvice zemalja sa najzagađenijim vazduhom u Evropi.\nBlokovi 1 i 2 termoelektrane Tuzla su na sreću već zatvoreni, ali upravo u dogovoru sa Evropskom unijom Sarajevo se obavezalo da će već do 2023. da zatvori i blokove 3, 4 i 5. Blok 6 je navodno obnovljen, iako građani ne veruju da je sada postao bitno “čišći”. Zašto uprkos svemu tome Bosna i Hercegovina želi da gradi blok 7 termoelektrane i to uz pomoć velikog kineskog kredita?\nIako nije sporno da je Elektroprivreda BiH mogla i morala da učini mnogo više na zaštiti životne sredine i za zdravlje i život stanovništva, takve i slične poruke dužnosnika Evropske unije i zapadnih medija ne nailaze uvek na razumevanje stanovništva siromašnih zemalja Evrope. Bogati sebi mogu da priušte alternative, ali tu se nameće pitanje: šta mi vredi čist vazduh ako sedim kod kuće bez posla? U Tuzli to neće biti čak ni kod kuće jer je i tlo zagađeno, tako da mladi i sposobni moraju trbuhom za kruhom. I to ne raspravljajući mnogo o visini plate koju će primati, možda baš u stranoj zemlji u kojoj se pišu takvi “poučni” tekstovi.\nDoduše, još teže je verovati dobrim namerama nadležnih službi Bosne i Hercegovine koje ekologiju navode kao jedan od glavnih razloga te investicije: po projektnoj dokumentaciji, novi Blok 7 termoelektrane Tuzla bi trebalo mnogo manje da zagađuje životnu sredinu, ali postavlja se pitanje da li uopšte tehnički može da eliminiše toliki sumpor tamošnjeg ugljena. Pitanje šljake i dalje nije jasno određeno, a bilo kakva termoelektrana je ujedno i prava fabrika ugljen-dioksida i plinova koji uzrokuju efekat staklene bašte – termoelektrana Tuzla godišnje sagori preko 3,3 miliona tona uglja. Objašnjenje i samog Bakira Izetbegovića da će u Bloku 7 da se koristi “američka tehnologija” Evropljanima ni u kom slučaju nije garancija da će priroda biti zaštićena, pogotovo zato jer će je graditi dosadašnji svetski rekorderi u zagađenju, Kinezi.\nŠto je još gore, Tuzla nije jedini projekat termoelektrana: tu su i termoelektrane Banovići i Stanari. Planovi o proširenju su već daleko odmakli i u Ugljeviku, Gackom, Kaknju… EU svakako ima razloga za zabrinutost zbog devastacije prirode čitave regije jer je situacija možda i gora sa projektima takozvane “čiste” energije hidroelektrana. Planira se preko 300 novih hidroelektrana, zbog čega lokalno stanovništvo protestuje. Iz već završenih projekata je moglo da se vidi da korist tu u prvom redu ima samo investitor.\nArgument zagovornika gradnje novog bloka termoelektrane u Tuzli su i hiljade radnih mesta koja bi nestala njenim zatvaranjem. U zemlji sa stopom nezaposlenosti od preko 25 odsto, čini se da uopšte nema izbora – bez obzira što govorila EU. Sasvim drugo pitanje je zašto u Bosni i Hercegovini onda nema više ulaganja u projekte koji neće toliko da ugrožavaju životnu sredinu. Zlatno pravilo investitora je da ih zanima samo ono što će da izvoze i prodaju bogatijim kupcima – i tu se opet dolazi do energetskih projekata.\nAli činjenica jeste da Bosna i Hercegovina čak pada na lestvici konkurentnosti Svetskog ekonomskog foruma (2017. je bila na 90., prošle godine je svrstana na 91. mesto), što ne znači ništa drugo nego da investitori dolaze u tu zemlju, ali brzo i odlaze pre svega nezadovoljni političkim i pravnim okvirima gde onda samo razni “savetnici” mogu da im pomognu da se uopšte snađu. Ti “saveti” bi mogli da budu druga reč za korupciju, a onda izgleda i da se proces donošenja odluka nije bitno promenio još od doba romana Meše Selimovića. To su već okusili i Kinezi: čak i kada je reč o termoelektrani Tuzla sporazum je potpisan još na sastanku 16+1 održanom u Beogradu 2014. a vlada Federacije je izdala garanciju tek u avgustu prošle godine, nakon što su mediji već javljali da se kineski investitori povlače iz projekta.\nI nakon proteklih sastanaka zemalja istočne i jugoistočne Evrope sa predstavnicima Kine, bosanskohercegovački mediji su redovno javljali da je dogovoreno najviše ulaganja baš u tu zemlju. Zbog toga se često mogu čuti zabrinuti komentari iz Evropske unije, ali do sada se od kineskih investicija nije mnogo videlo: i prema najnovijim službenim statistikama Agencije za unapređenje stranih investicija u Bosni i Hercegovini do 2017. daleko na prvom mjestu po obimu ulaganja su Austrija i susedne Hrvatska i Srbija – Kina uopšte nije na popisu.


Početna - euroenergy.rs\nGlas Rusije: SAD i Saudijska Arabija veštački obaraju cenu nafte da bi kaznili Rusiju, Iran i Venecuelu\nSAD i Saudijska Arabija su se izgleda dogovorile da smanjuju cenu nafte namerno, kako bi kaznile Rusiju. Kineski mediji pišu da je pad međunarodnih cena crnog zlata vezan za geopolitičku situaciju, a ne za tržišne faktore.\nOpširnije: Glas Rusije: SAD i Saudijska Arabija veštački obaraju cenu nafte da bi kaznili Rusiju, Iran i...\nGas za Evropu preko Jadrana\nU pripremi je Prekojadranski gasovod koji treba da ide preko severne Grčke i Albanije do južne Italije gde će se spojiti s postojećom mrežom\nOpširnije: Gas za Evropu preko Jadrana\nProjekat „Južni tok“ je izuzetno značajan ne samo za privredni razvoj Srbije, već i regiona.Značaj tog projekta ogleda se ne samo u snabdevanju gasom Srbije već i bezbednosti u tom snabdevanju, povoljnijem transportu, ceni gasa, velikim razvojnim mogućnostima, interkonekciji prema Republici Srpskoj, Hrvatskoj, Rumuniji i Bugarskoj.\nOpširnije: Južni tok\nJužni tok prilika za domaće firme\nBanjaluka - Prolazak kraka gasovoda "Južni tok" kroz Republiku Srpsku omogućiće i domaćim privrednim subjektima da se uključe u realizaciju projekta, što će pozitivno djelovati na cjelokupnu privredu.\nOpširnije: Južni tok prilika za domaće firme\nRS: Južni tok donosi milijardu evra\nBeograd -- Južni tok je decenijski projekat, koristan za oba entiteta - Republiku Srpsku i Federaciju BIH, izjavila je premijerka Republike Srpske Željka Cvijanović.\nOpširnije: RS: Južni tok donosi milijardu evra


"NEĆE IZOSTATI PODRŠKA DRVARU I GLAMOČU" Tegeltija ističe da će Savjet ministara pomoći ove opštine - Srpskainfo\nPredsjedavajući Savjeta ministara Zoran Tegeltija rekao je danas da podrška Savjeta ministara opštinama Drvar i Glamoč neće izostati, te ukazao da se ključni projekti u ovim lokalnim zajednicama u Federaciji BiH realizuju sredstvima vlada Republike Srpske i Srbije, a da najmanje srestava izdvaja federalna Vlada.\nTegeltija je, nakon sastanka sa načelnicima opština Glamoč i Drvar, rekao novinarima u Istočnom Sarajevu da je razgovarano o trenutnom stanju u tim lokalnim zajednicama, o planovima i očekivanjima od Savjeta ministra i drugih nivoa vlasti u BiH.\n– Razgovarano je i o mnogim projektima koji su u fazi realizacije u ovim opštinama i pokazalo se da je glavnina realizovanih projekata finansirana sredstvima pomoći Vlade Republike Srpske i Vlade Srbije, a da je najmanji dio došao od Vlade FBiH – rekao je Tegeltija.\nOn kaže da su ga načelnici Drvara Dušica Runić i Glamoča Nebojša Radivojša upoznali o potrebi promjene sistema raspodjele prihoda u FBiH u korist nerazvijenih lokalnih zajednica.\n– Riječ je o valorizaciji prirodnih bogatstava, prije svega šuma koja se eksploatiše i odlazi u neke druge krajeve, pa je efekat za lokalne zajednice jako ograničen – istakao je Tegeltija.\nOn je naveo da je u ovim lokalnim zajednicama konstantan problem nedostatak prihoda, jer je riječ o zajednicama u kojima su se dogodili egzodusi stanovništva, te postoji problem malog povratka.\n– Sve lokalne zajednice u kojima se odigrava život uvijek se susreću sa određenim problemima – rekao je Tegeltija, dodajući da su ga načelnici danas upoznali i sa problemima, kao što je ilegalni uvoz otpada na teritoriju Drvara i funkcionisanje poligona “Barbara” u opštini Glamoč.\nOn kaže da načelnici Drvara i Glamoča od Savjeta ministra očekuju veći stepen podrške nego što je to bilo do sada.\n– To se najprije odnosi na sredstva koja se nalaze na pozicijama Ministarstva za ljudska prava i izbjeglice, a koja se koriste kao podrška za rješavanje problema izbjeglih i raseljenih lica – rekao je Tegeltija.\nOn je izrazio uvjerenje da će u opštini Glamoč uskoro biti riješen problem koji imaju učenici koji ne izučavaju srpski jezik, dodajući da u opštinama Drvar i Grahovo taj problem ne postoji.\nTegeltija je poručio da podrška Savjeta ministara i njega lično neće izostati, te da će se zalagati za rješavanje statusa lokalnih zajednica kako bi iz vlastitih sredstava rješavale probleme.\nPolitika DrvarGlamočpomoćSavjet ministaraZoran Tegeltija\nPRVI LIJEK ZA LIJEČENJE KOVID 19 Američka agencija za hranu i lijekove ODOBRILA REMDESIVIR\nTRAMP JOŠ ZAOSTAJE ZA BAJDENOM Posljednju debatu obilježile korona i optužbe o korupciji\nJEFTIN I LAGAN RUČAK Iznenadite ukućane povrćem "ISPOD POKRIVAČA"\n"MJERE NISU HIR NI REPRESIJA" Višković poziva na odgovornost kako ne bi došlo do POLICIJSKOG ČASA\nMALO OPREME I PUNO IGNORISANJA Načelnici opština sa srpskom većinom o pomoći Vlade FBIH\n“NI DINAR NISAM UZELA” Ceca se oglasila nakon navoda da je uzela NOVČANU POMOĆ OD DRŽAVE\nRUNIĆEVA O DONACIJAMA IZ SRBIJE “Stanovnici Drvara osjetili direktnu pomoć “\nŠTA JE BILO NAKON PISMA Turkovićeva objasnila zašto se bunila zbog pomoći Srpskoj\nČAK 20 MILIJARDI EVRA Italija priprema novi paket mjera pomoći\nZAHAROVA POTVRDILA Lavrov 28. oktobra u BiH, planiran sastanak sa Dodikom\n"NIJE ISHITREN POTEZ" Ivić poručio da će DNS istrajati u svojim stavovima


Kombi i politika - TV manijak - Nedeljnik Vreme\n28. 7. 2005. / 12.11\nHronična boljka naše televizije, ali i društva u celini jeste nejasna granica između lokalnog i globalnog. Dok su glavne vesti protekle nedelje dolazile iz Egipta, gde su ponovo nevini turisti stradali u terorističkim napadima, naša glavna TV-tema bila je zlostavljanje dece. Smrt devojčice koju je silovao majčin ljubavnik i ogroman odijum javnosti pokazali su način funkcionisanja ovdašnjih medija. Treba doduše priznati da su televizije pokušale da ovoj izuzetno osetljivoj temi priđu sa taktom, što se nikako ne može reći za štampane medije i dnevne tabloide. U novinama je javnost pozvala na linč "monstruma" koga se redom odrekla porodica, ostali zatvorenici pa čak i advokat. Očigledno imamo ozbiljan problem u društvu, koji ne može da se rešava kampanjama koje iniciraju novi primeri porodičnog nasilja. Na svim TV-programima neophodno je pojavljivanje spotova sa telefonima na koje bi građani prijavljivali slučajeve zlostavljanja u porodici ili okruženju. RTS i B92 su za sada jedini sistematičnije počeli kampanju koja edukuje građane da prepoznaju nasilje i reaguju na njega. Mislim da je suštinski važno da se održi suđenje čoveku koji je optužen za ovako strašan zločin (ubistvo i seksualno zlostavljanje deteta), jer ćemo pogledati zlu o oči i kasnije ga prepoznati pre nego što dovede do ovako groznih posledica. Bojim se da ćemo otkriti da među našim komšijama ima mnogo potencijalnih monstruma.\nSledeći TV-primer odigrao se u Skupštini Crne Gore, gde je puna dva dana trajala živopisna debata o životno važnoj temi – kombi taksi prevozu. Poslanica iz DPS-a Beba Žaković (ako sam dobro čuo) ustala je u odbranu taksi kombija, jer su esencijalno važni za život sjevera Crne Gore. Autoprevoznici i "mali taksisti" bune se zbog nelojalne konkurencije, ali kombisti su jeftini, uslužni i odvažni jer izlaze putnicima u susret. Naizgled lokalna i trivijalna tema dovela nas je do otkrića da su kombisti vozila kupili od kredita za samozapošljavanje koje je delila Vlada (čitaj Milo), ako ih ukinu – biće dužničke krize i socijalnih nemira. Otvorilo se pitanje centralizacije Crne Gore, da ne kažem podgorizacije, pa zatim pitanje avio–prevoza Kolašin–Podgorica (a nema đe da sleti) i autonomnog statusa Bijelog Polja koje koristi prednosti željezničkog saobraćaja (al’ kasne vozovi iz Beograda). Verovali ili ne, kombi prevoz, toliko poznat turistima na Crnogorskom primorju, postao je političko pitanje, a vraćanje kredita gotovo pitanje samostalnosti. Da li će do pošljednje rate Crna Gora konačno steći suverenitet, ili će ostati u privremenom zajedništvu? Očigledno će i problem kombi prevoza sačekati rezultate referenduma.\nOvu neizvesnu situaciju možda može da reši pogled u zvezdano nebo. Na televiziji Košava, u emisiji "Astrologos", uvek upoznam nove astrološke discipline. Poslednji put, bio je to gospodin Bojan Vujošević, stručnjak za nešto što se zove horarna astro–numerologija. Čovek je predstavio astrološki profil suverenih država, na primer Nemačke. Ko biva, Zapadna Nemačka je Lav, a Istočna valjda Vodolija, pa im je nešto u znaku Urana, sa kvadratićima (to nešto nije dobro), pa zato ne razvijaju informacione tehnologije nego klasičnu industriju. Kad su se ujedinili, "klecnuli su", ali su se povratili, samo ovi na istoku, koji sa progresivnim socijalističkim nasleđem ne mogu da se naviknu na rad. Prema horoskopu, razviće se hemijska industrija (Bajer) i automobilska (to je sve pod uticajem Merkura), a robotika će kaskati za Japanom i Amerikom. Gospodin Bojan ističe da je svaki astrolog obavezan da objavi na osnovu koje baze podataka daje svoja predviđanja, jer je i astrologija nalik na statistiku, odnosno na bikini – selektivno pokriva i sakriva određene oblasti. To mu dođe kao parapsihološko pravo na dostupnost informacija. Zvezde su dakle u Srbiji (da citiram Adorna) sve bliže zemlji, pa se (da citiram vidovitu Zorku) svakoga dana sretnite sa svojom sudbinom.


Srednjoškolci sa juga polaznici kampa dokumentarnog filma u Beogradu - juGmedia\nFilip Mihajlović, učenik trećeg razreda Gimnazije „Stevan Jakovljević“, izabran je među 15 polaznika od 150 prijava za Kamp festivala Slobodna zona uzrasta od 15 do 19 godina. Čak 7 polaznika je iz Beograda, a sa jugoistoka Srbije su još Milja Marinković iz Leskovca i Ljubica Mitić iz Vranja.\n„Ovo je za mene velika čast i prilika da naučim nešto novo. Kamp počinje oko desetog avgusta i traje dve nedelje. Posle ćemo imati još jednu nedelju u januaru 2021. godine “, objasnio je za Jugmediu Filip Mihajlović.\nNa konkurs za letnji kamp društveno – angažovanog dokumentarnog filma pristiglo je više od 150 prijava mladih iz svih krajeva Srbije. Komisija koju čine direktor festivala Slobodna zona Rajko Petrović, selektorka festivala Branka Pavlović i koordinatorka programa Slobodna Zona Junior Olivera Ranđić imala jako tešku ulogu da izabere svega 15 polaznika.\n„Glavni kriterijum na osnovu kojeg je komisija selektovala kandidate je autentičnost i originalnost ideje za dokumentarni film, pri čemu posebna pažnja posvećena i balansu kada je u pitanju ravnopravnost polova, različito poreklo i teritorijalna raznolikost“, kako piše u objašnjenju organizatora.\nInače, program Slobodna zona Junior uspostavljen je 2006. godine sa namerom da se u Srbiji pokrenu razgovori i prošire znanja o aktuelnim društvenim i političkim temama iz celog sveta, te da se putem primene angažovanih filmova u obrazovanju doprinese razvoju kritičkog razmišljanja kod mladih.


Početak/Hronika/Tri saobraćajne nezgode u prethodna 24 sata\nU tri odvojene saobraćane nezgode juče su povređene su 4 osobe. U policiji kažu da se uzroci utvrđuju, a o svemu je obavešteno Osnovno javno tužilaštvo u Nišu.\nJuče oko 15 sati i 30 minuta na državnom putu Aleksinac-Niš u sudaru dva putnička vozila povređene su dve osobe. Žena (36) koja je vozila opel zadobila je povredu ruke. U ovoj nezgodi povređen je i dečak star 12 godina, putnik iz renoa. Vozač renoa (44) nije povređen. U policiji kažu da se uzrok ove saobraćane nezgode utvrđuje, a o svemu je obavešteno Osnovno javno tužilaštvo u Nišu.\nU Zavodu za hitnu medicinsku pomoć Niš saopštavaju da je u saobraćajnoj nezgodi na Trupalskom putu u popodnevnim satima muškarac (36) zadobio povrede glave. Kako nezvanično saznajemo, u pitanju su lakše povrede. U policiji kažu da je juče u Jadranskoj ulici opel sleteo sa puta i udario u banderu. Uzrok se utvrđuje i obavešteno je Osnovno javno tužilaštvo u Nišu.\nA u samom centru grada povređen je muškarac star 22 godine. U Zavodu za hitnu medicinsku pomoć Niš saopštavaju da je muškarac zadobio povredu ramena juče nešto pre 17 sati. U policiji su potvrdili da je na raskrsnici na Trgu Pavla Stojkovića i Obrenovićeve ulice prijavljena nezgoda u kojoj su učestvovali automobil i motor. Uzrok saobraćane nezgode se utvrđuje, a o svemu je obavešteno Osnovno javno tužilaštvo u Nišu.\nautomobil motor PU Niš saobraćajna nezgoda\nSudar autobusa i automobila na auto-putu kod Niša. Povređene dve osobe


Tokio izrazio zabrinutost zbog prolaska ruskih i kineskih brodova u blizini japanskih ostrva - 26.10.2021, Sputnik Srbija\nTokio izrazio zabrinutost zbog prolaska ruskih i kineskih brodova u blizini japanskih ostrva\nVlada Japana je diplomatskim kanalima saopštila Rusiji i Kini da je zabrinuta zbog nedavnog zajedničkog prolaska ruskih i kineskih ratnih brodova kroz moreuze... 26.10.2021, Sputnik Srbija\n„Što se tiče zajedničkog prolaza ruskih i kineskih brodova kroz moreuze Cugaru i Osumi, prvi put to posmatramo i nastavljamo posebno pažljivo da pratimo dejstva. Diplomatskim kanalima izrazili smo zabrinutost obema zemljama: Rusiji i Kini. Od sada takođe nameravamo da pratimo razvoj situacije“, objasnio je ministar.Motegi je takođe napomenuo da sa Rusijom postoje i druga nerešena pitanja, osim pitanja o prolasku brodova, „uključujući i teritorijalno pitanje“.„Postoje pitanja, uključujući i o teritorijama, pregovori koje treba nastaviti. I ranije je postignut dogovor da će se dijalog nastaviti“, dodao je japanski ministar.Prošle subote je japansko Ministarstvo odbrane saopštilo da je 10 ratnih brodova iz Rusije i Kine prošlo kroz moreuz Osumi, a „u 10 časova (3 po srednjoevropskom vremenu), 130 kilometara južno od ostrva Dandžo u prefektura Nagasaki, primećen je helikopter koji je poleteo i sleteo na palubu kineskog razarača“. Zbog leta palubnog helikoptera podignuti su lovci vazdušnih snaga samoodbrane zemlje.Ranije je saopšteno da su ruski i kineski brodovi prošli kroz moreuz Cugaru, a pet kineskih i pet ruskih brodova spustili su se na istočnu stranu ostrva Honšu. U četvrtak 21. oktobra u regionu arhipelaga Izu, sa kineskog i ruskog broda poleteo je po jedan helikopter. Kao odgovor na to, Vazdušne snage samoodbrane podigle su uzbunu lovce.Pre toga, 18. oktobra, 10 kineskih i ruskih brodova prošlo je kroz moreuz Cugaru, koji razdvaja glavno ostrvo Honšu i najsevernije Ostrvo Hokaido. Moreuz je međunarodni, tako da je prolazak stranih brodova kroz njega, uključujući i vojnih, dozvoljen po međunarodnom pravu. Međutim, u Japanu su skrenuli pažnju na činjenicu da je ovo prvi zajednički prolazak ruskih i kineskih ratnih brodova. Brodovi su zatim obišli ostrvo Honšu. Tokom poletanja helikoptera nije povređen vazdušni prostor Japana. Ratni brodovi Rusije i Kine takođe nisu povredili pomorski prostor Japana.\nsvet, rusija, kina, japan, brodovi\n© REUTERS / RUSSIAN DEFENCE MINISTRYGrupa ruskih i kineskih ratnih brodova na zajedničkim vojnim vežbama u Japanskom moru\nVlada Japana je diplomatskim kanalima saopštila Rusiji i Kini da je zabrinuta zbog nedavnog zajedničkog prolaska ruskih i kineskih ratnih brodova kroz moreuze Cugaru i Osumi, izjavio je japanski ministar spoljnih poslova Tošimicu Motegi na konferenciji za novinare.\n„Što se tiče zajedničkog prolaza ruskih i kineskih brodova kroz moreuze Cugaru i Osumi, prvi put to posmatramo i nastavljamo posebno pažljivo da pratimo dejstva. Diplomatskim kanalima izrazili smo zabrinutost obema zemljama: Rusiji i Kini. Od sada takođe nameravamo da pratimo razvoj situacije“, objasnio je ministar.\nMotegi je takođe napomenuo da sa Rusijom postoje i druga nerešena pitanja, osim pitanja o prolasku brodova, „uključujući i teritorijalno pitanje“.\n„Postoje pitanja, uključujući i o teritorijama, pregovori koje treba nastaviti. I ranije je postignut dogovor da će se dijalog nastaviti“, dodao je japanski ministar.\nProšle subote je japansko Ministarstvo odbrane saopštilo da je 10 ratnih brodova iz Rusije i Kine prošlo kroz moreuz Osumi, a „u 10 časova (3 po srednjoevropskom vremenu), 130 kilometara južno od ostrva Dandžo u prefektura Nagasaki, primećen je helikopter koji je poleteo i sleteo na palubu kineskog razarača“. Zbog leta palubnog helikoptera podignuti su lovci vazdušnih snaga samoodbrane zemlje.\nRanije je saopšteno da su ruski i kineski brodovi prošli kroz moreuz Cugaru, a pet kineskih i pet ruskih brodova spustili su se na istočnu stranu ostrva Honšu. U četvrtak 21. oktobra u regionu arhipelaga Izu, sa kineskog i ruskog broda poleteo je po jedan helikopter. Kao odgovor na to, Vazdušne snage samoodbrane podigle su uzbunu lovce.\nPre toga, 18. oktobra, 10 kineskih i ruskih brodova prošlo je kroz moreuz Cugaru, koji razdvaja glavno ostrvo Honšu i najsevernije Ostrvo Hokaido. Moreuz je međunarodni, tako da je prolazak stranih brodova kroz njega, uključujući i vojnih, dozvoljen po međunarodnom pravu. Međutim, u Japanu su skrenuli pažnju na činjenicu da je ovo prvi zajednički prolazak ruskih i kineskih ratnih brodova. Brodovi su zatim obišli ostrvo Honšu. Tokom poletanja helikoptera nije povređen vazdušni prostor Japana. Ratni brodovi Rusije i Kine takođe nisu povredili pomorski prostor Japana.\nRuski i kineski ratni brodovi prvi put zajedno patrolirali Pacifikom\n23 Oktobar, 10:22


Predsednik Tadić izašao iz bolnice | Boom93\nPredsednik Srbije Boris Tadić izašao je u sredu popodne iz bolnice, gde mu je ranije operisana Ahilova tetiva.\nOdmah po izlasku Tadić je bio na svom radnom mestu, saopštila je Pres služba predsednika. U saopštenju se navodi da se Tadić dobro oseća i da je, po izlasku iz bolnice, nastavio da obavlja redovne dužnosti.\nTadiću je u četvrtak, 23. decembra, na Vojno-medicinskoj akademiji operisana povredjena Ahilova tetiva leve noge.\n„Radio sam kao konj, cenite me“